雖然係咁例牌，但一樣要好食至做得住！先嚟個羅宋湯跟餐包，唔錯，前者就材料十足，後者就和暖鬆軟，係最衰舊牛油硬到死，都唔知點解10間港式餐廳就10間嘅牛油都「硬掘掘」，點解唔可以擺定D出哩「解凍」先！主菜，小弟揀咗個焗芝士蕃茄豬扒意大利粉，老婆就點咗個西冷牛扒跟薯菜，前者意粉稍為削咗少少，豬扒整得都鬆化，係個汁有D「意外」，睇個名都以為係蕃茄汁底，嚟到睇到竟然係鴛鴦汁底，一邊白汁，一邊蕃茄汁，真係搞鬼，幸好個蕃茄汁都做得OK，又有大大舊蕃茄肉同車厘茄，好醒胃！